

# Event Details

- **Event Name**: Sommercamp i rallylydighet og LP med Selina Bø og June Sandvold
- **Event Start and End Date**: Sat, 01 Aug, 2026 at 10:00 am – Sun, 02 Aug, 2026 at 04:00 pm (+02:00)
- **Event Description**: Vi gjentar suksessen fra forrige sommer med kurs i Bodø, bare at vi i år har satt opp en helg rettet mot dere som trener rallylydighet og/eller lydighet. Formålet med helgen er å hjelpe deg der DU er i treningen og gi deg motivasjon, verktøy og tips for å komme nærmere målene du har satt i trening og konkurranse.

Helgen tilpasses hver enkelt ekvipasje og du velger selv hva du ønsker å trene på. Instruktørene er behjelpelige med å komme med innspill til hva man bør ha fokus på for å komme seg videre i treningen. Dette gjør kurset veldig bredt, men vi tenker det passer best for ekvipasjer som trener mot:
- Bronsemerke
- Lydighet kl 1
- Lydighet kl 2
- Rallylydighet kl 1
- Rallylydighet kl 2
- Rallylydighet kl 3
- Rallylydighet kl Elite

Dersom du trener brukshundsport, kreativ lydighet eller andre sporter som krever grunnleggende lydighet er du velkommen til å melde deg på kurset for å utvikle grunnferdigheter, men merk at instruktørene ikke har erfaring med momenter som er særegne for sporten utenom lydighet og rallylydighet.

Det vil bli lagt opp til felles teori og noen fellesøkter/øvelser i løpet av helgen, men hovedfokuset vil være på det du trenger hjelp til. Det vil være mulighet for å trene i grupper dersom flere ønsker å trene det samme, alt etter nivå og ønsker.

Kurset baserer seg på læringsteori og bevisst, rettferdig trening uten tvang, det vil si at vi ikke bruker aversiver (metoder som hunden oppfatter ekle/urettferdig/straffende).

Det er ikke nødvendig å bruke klikker på dette kurset, men det er anbefalt å ta med en klikker eller låne av instruktørene for å få en kort innføring i hvordan man kan bruke den effektivt i trening.

Lørdag 01.08.2026 kl 10:00-16:00
Søndag 02.08.2026 kl 10:00-16:00

Denne helgen har vi 10 ledige plasser til deltakere og 5 ledige plasser til observatører. Kurset avholdes med minst 6 deltakere. Påmelding er økonomisk bindende.

Pris per deltaker: 2500 kr
Pris per observatør: 500 kr 

Det er forespeilet at kurset vil bli holdt ute på gress i nærheten av Bodø, men det kan forekomme endringer som gjør at kurset blir flyttet til underlag av grus eller asfalt. 

Alle deltakere vil få tilsendt mer informasjon om kurset, adresse og det du trenger å vite i god tid før kursstart.

Påmelding gjøres her: https://forms.gle/y2aXFR15WW4xzUP27

Obs: påmeldingsfrist 01.juli

OM INSTRUKTØRENE:
June Sandvold (31) konkurrerer aktivt i lydighet og barnhunt, og har tidligere konkurrert i rallylydighet og nosework med sin 6 år gamle entlebucher sennenhund.
De fem siste årene har June gått svært mange kurs og stevner, noe som har gitt henne en god og bred erfaring i ulike hundesporter. I 2025 ble June og Edda nummer to på listen over årets lydighetshund klasse 2. June har bestått canis hundeskole klikkerutdannelse, og har siden 2022 vært treningsveileder i barnhunt, og holdt kurs rallylydighet, lydighet og grunnferdigheter det siste året.
Som hundetrener og instruktør er June opptatt av å ha en analytisk tilnærming til atferd, og det viktigste for June er å tilrettelegge for rettferdig behandling av både hund og eier.
I 2025 hentet hun hjem border collie-valpen Swift, som skal trenes til å bli en allsidig brukshund med fokus på lydighet - men frem til nå har de hatt størst fokus på samspill, grunnferdigheter og arbeidsglede. 

Selina Bø (27) konkurrerer aktivt i elite i rallylydighet med sin 4 år gamle aussie. I 2024 fikk de 2.plass i regionsmesterskapet nord blant nesten 100 deltakere, og i 2025 var rallylydighetschampionatet oppnådd. Selina har også en bruksschæfer på snart 1 år som hun grunnutdanner til å konkurrere med i flere hundesporter.
Som hundetrener og instruktør er Selina opptatt av effektiv og belønningsbasert trening der man legger opp til suksess og mestring. Hun har et spesielt øye for pirk, belønninger og grunnferdigheter.
Selina har siden 2024 holdt flere kurs og privattimer i grunnferdigheter, lek- og belønning og rallylydighet, både privat og for hundeklubben. Hun har tidligere erfaring som rideinstruktør og har i flere år jobbet profesjonelt som veileder. Hun har tilegnet seg kunnskap om hundetrening gjennom deltakelse på kurs, psykologistudie og instruktørutdanning hos Canis hundeskole 24/25.
- **Event URL**: https://allevents.in/bodo/sommercamp-i-rallylydighet-og-lp-med-selina-bø-og-june-sandvold/200029812369456
- **Event Categories**: workshops
- **Interested Audience**: 
  - total_interested_count: 14

## Ticket Details

- **Ticket URL**: http://facebook.com/200029812369456?utm_source=AllEvents.in&utm_medium=event-discovery-platform&utm_campaign=bodo-events

## Event venue details

- **city**: Bodo
- **state**: NL
- **country**: Norway
- **location**: Bodø
- **lat**: 67.283333
- **long**: 14.383333
- **full address**: Bodø, Bodø, Norway, Bodo

## Event gallery

- **Alt text**: banner
  - **Image URL**: https://cdn-az.allevents.in/events10/banners/89d32edf20609d783ba8cd92e8b47ad22ddb972c510248926fbe4fbae6314587-rimg-w1152-h1554-dceeefef-gmir?v=1773548706
- **Alt text**: thumbnail
  - **Image URL**: https://dyn-image.allevents.in/generate-image?v=4&title=Sommercamp+i+rallylydighet+og+LP+med+Selina+B%C3%B8+og+June+Sandvold&date=01+Aug

## FAQs

- **Q**: When is the event happening?
  - **A:** Sat, 01 Aug, 2026 at 10:00 am (+02:00)
- **Q**: Where is the event happening?
  - **A:** Bodø, Bodø, Norway, Bodo
- **Q**: What type of event is this?
  - **A:** workshops
- **Q**: Where can I find ticket details about Sommercamp i rallylydighet og LP med Selina Bø og June Sandvold ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Sommercamp i rallylydighet og LP med Selina Bø og June Sandvold",
        "image": "https://cdn-az.allevents.in/events10/banners/89d32edf20609d783ba8cd92e8b47ad22ddb972c510248926fbe4fbae6314587-rimg-w1152-h1554-dceeefef-gmir?v=1773548706",
        "startDate": "2026-08-01T10:00:00+02:00",
        "endDate": "2026-08-02T16:00:00+02:00",
        "url": "https://allevents.in/bodo/sommercamp-i-rallylydighet-og-lp-med-selina-bø-og-june-sandvold/200029812369456",
        "eventStatus": "https://schema.org/EventScheduled",
        "location": {
            "@type": "Place",
            "name": "Bodø",
            "address": {
                "@type": "PostalAddress",
                "streetAddress": "Bodø, Norway",
                "addressLocality": "Bodo",
                "addressRegion": "NL",
                "addressCountry": "NO"
            },
            "geo": {
                "@type": "GeoCoordinates",
                "latitude": "67.283333",
                "longitude": "14.383333"
            }
        },
        "eventAttendanceMode": "https://schema.org/OfflineEventAttendanceMode",
        "description": "Vi gjentar suksessen fra forrige sommer med kurs i Bodø, bare at vi i år har satt opp en helg rettet mot dere som trener rallylydighet og/eller lydighet. Formålet med helgen er å hjelpe deg der DU er i treningen og gi deg motivasjon, verktøy og tips for å komme nærmere målene du har satt i trening o"
    }
]
```